Hvad kan man se i Metz?
Metz er historisk set en spændende by med vigtige funktioner i jernalderen og status som metropol i Romerriget. I dag er det en moderne by med klassisk arkitektur, spændende natteliv og et rigt kulturliv. Besøg for eksempel byens Cathedrale St. Etienne, der kærligt kaldes Guds Lanterne og er et gotisk bygningsværk fra det 13. århundrede. Byen har en lillebror til Paris’ Pompidou-center, og i Centre-Pompidou-Metz kan du opleve samtidskunst og både et enormt auditorium og et teater. I Imperial-kvarteret kan du nyde en fantastisk blanding af traditionelle palæer, slotte fra middelalderen og art deco-bygninger. Glem heller ikke en tur i Jardin d’Amour – Kærlighedshaven – hvor Temple Neuf troner midt i floden Mosel. Kirken er ud over et sted at bede også vært for kulturarrangementer. Endelig er der Opera-Theatre de Metz Metropole, som er et ældre, men stadig meget aktivt operahus.